Cerva Frigyes. 157 



apró hernyó-hulladékot vettem észre. Néhány lépéssel odább ugyan- 

 azt tapasztaltuk és midőn szorgosabban körülnéztünk, az egész 

 sátor alja olybá tűnt fel, mintha mákkal behintették volna. Utasí- 

 tottam fiamat, hogy egyik helyen kopogja le a száraz lombot, hadd 

 lássuk, voltakép miféle állatok rágicsálják azt. Alig tett fiam néhány 

 kopogást és százával potyogott alá valami szürke hernyó, melyet 

 nem ismertem és el sem tudtam helyezni, fiamat tehát sietve hazaküld- 

 tem dobozéit, melybe a hernyókat beleszedtük és néhány száraz levelet 

 is hozzá adtunk, azután folytattuk utunkat a Duna felé. Késő este 

 visszatérve, kertemből hoztam néhány friss tölgylevelet, melyekkel 

 a szárazakat helyetesítettem. Másnap reggel felnyitván a dobozt, 

 láttam, hogy a hernyók ugyancsak neki estek a friss tápláléknak, 

 mert a leveleknek a szó szoros értelmében már csak váza volt 

 meg, mivel a hernyó a levél keményebb ereit nem bántja, csak a 

 köztük levő puhább részt emészti fel. 



Nagy elfoglaltságom okozta, hogy a hernyókat a zárt födéllel 

 ellátott eredeti dobozban meghagytam továbbra is, annál inkább, 

 mert tapasztaltam hogy így is jól fejlődnek, sőt néhány nap múlva 

 már bábokat is lehetett látni. A hernyó iránti érdeklődésem csak 

 addig krjedt, hogy néhányát kifújtam, de tovább nem. még táplálé- 

 kot is csak olykor-olykor adtam nekik, a mikor épen eszembe 

 jutott, mindez, mivel az állatot nem ismertem és nagy mennyiségű 

 előfordulásánál fogva, különös jelentőséget nem is tulajdonítottam 

 neki, illetve valami egészen közönséges fajnak tartottam. 



Annál kellemesebb volt meglepetésem, midőn két hét múlva 

 (július elején) a dobozt felnyitva, fedelet ellepve találtam Simplicia 

 rectalis-iöl, még pedig oly sűrűn egymás mellett, a mint csak le- 

 hetett. Minthogy ez az állat a becsesebb fajok közé tartozik és 

 nem fordul elő mindenütt, óhajtottam még több hernyónak bir- 

 tokába jutni. 



Ehhez képest meg az nap űjra felkerestem ama sátort és 

 fedelét alaposan megkoptattam. Az eredmény fölülmúlt mirden vá- 

 rakozást, sőt merész képzeletet : a hernyók száma éppenséggel 

 tömérdek volt. A lepotyogott hernyók legnagyobb része ki volt 

 fejlődve, számtalan báb hevert a földön s a sok felzavart lepke 

 csak úgy röpködött ide-oda. Igen természetes, hogy nem győztem 

 néhány fiúval együtt, a kiket kopogtatásom oda csalogatott, a 

 hernyókat mind összeszedni, a melyekben egyébiránt egész sereg 

 baromfi derekasan lakmározott. 



Minthogy a faluban az említetten kívül még két vendéglő 

 van, figyelmemet azok sátraira is kiterjesztettem s ugyanazt ta- 



